O'zbekistondan Amerikada 491 talaba bor 
AQSh universitetlariga qanday qilib kirsam ekan deb yurgan bo'lsangiz, elchixonaga murojaat qiling. U yerda ta'lim bo'yicha maslahat beradigan markaz bor.
2014-2015 yillarda O'zbekistondan AQSh oliygohlariga kirganlar soni 17 foizga oshdi, deydi diplomat. Amerikadagi talabalar soni bo'yicha respublika Qozog'istondan keyingi ikkinchi o'rinda. Qozog'istonlik studentlar 2500 ga yaqin. Ular orasida hukumat ko'magida o'qiyotganlar ko'p - "Bolashak" dasturi orqali. O'zbekistonda bir paytlar shunga o'xshash "Umid" programmasi bor edi. Lekin u 2000-yillar boshida bekor qilingan. Hozirda Amerikada o'qimoqchi bo'lsangiz mustaqil kelishga majbursiz, chunki bu borada ko'maklashadigan xorijiy tashkilotlar O'zbekistondan hukumat bosimi ostida chiqib ketgan. AQSh universitetlariga qanday qilib kirsam ekan deb yurgan bo'lsangiz, elchixonaga murojaat qiling. U yerda ta'lim bo'yicha maslahat beradigan markaz bor: http://uzbekistan.usembassy. gov/advising. html Almashinuv dasturlari o'tgan 10 yil ichida ancha qisqargan. Hozirda faqat qisqa muddatga kelib bilim olish yoki malaka oshirish mumkin. Buning uchun vaqti-vaqti bilan tanlovlar e'lon qilinadi. Bu borada ham ma'lumotni elchixonadan olasiz. Ingliz tilini yaxshi bilsangiz, zarur testlardan o'tib, yetarlicha baho olgan bo'lsangiz, Amerika universitetlariga o'zingiz internet orqali hujjat topshirsangiz bo'ladi. Ta'limni qoplash uchun grantlarga ham murojaat qilish mumkin. Raqobat kuchli, biroq harakat qilishga arziydi. Muhimi, til bilishingiz kerak, chunki izlanadigan va sinovlardan o'tadigan bu o'zingiz.